CXVIII.  Ecclesiae Ferrariensis protectionem suscipit et possessiones juraque confirmat.   (Laterani, April. 20.) [MURATORI,  Antiq. Ital.,  VI, 439.]
Author: Clemens III

CLEMENS episcopus, servus servorum Dei, venerabili STEPHANO Ferrariensi episcopo, ejusque successoribus canonice substituendis, in perpetuum.

In eminenti sedis apostolicae specula, licet immeriti, disponente Domino, constituti, fratres nostros episcopos tam vicinos quam longe positos fraterna debemus charitate diligere et Ecclesiis a Deo sibi commissis paterna sollicitudine providere. Eapropter, venerabilis in Christo frater episcope, tuis justis postulationibus clementer annuimus, et felicis recordationis praedecessorum nostrorum Innocentii, Coelestini, Lucii, Alexandri et Gregorii Romanorum pontificum vestigiis inhaerentes praefatam Ferrariensem Ecclesiam, cui Deo auctore, praeesse dignosceris, sub beati Petri et nostra protectione suscipimus et praesentis scripti privilegio communimus; statuentes ut quascunque possessiones, quaecunque bona eadem Ecclesia inpraesentiarum juste et canonice possidet, aut in futurum concessione pontificum, largitione regum vel principum, oblatione fidelium, seu aliis justis modis, praestante Domino, poterit adipisci, firma tibi tuisque successoribus et illibata permaneant; in quibus haec propriis duximus exprimenda vocabulis: Monasterium Sancti Sylvestri, monasterium Sancti Bartholomaei, plebem Sancti Georgii ultra Padum, plebem Sanctae Mariae de Gabiana, plebem Sanctae Mariae de Vicoventia, cum castro et curte, et toto honore ac districtu Vicoventiae; plebem Sancti Martini de contra Padum, plebem Sancti Apollinaris de Trisicalio, plebem Sancti Stephani de Firminiana, cum tota curte Firminianae et Trisicali, cum honore et districtu; plebem Sancti Petri de Copario, plebem Sancti Georgii de Tamara, plebem Sancti Martini de Rupina, plebem Sanctae Mariae de septem Policinis, plebem Sanctae Mariae de Vicariano, cum curte Vicariani et toto honore ac districtu; plebem Sancti Donati de Pedrurio cum curte Sancti Donati et districtu, plebem Sancti Stephani de Bolonitico, cum curte Bolonitici et honore ac districtu; plebem Sancti Georgii de Tricenta, cum curte Tricenta, et honore ac districtu, plebem Sancti Antonini de Ficarolo, plebem Sanctae Mariae de Civisello, plebem Sancti Michaelis de Brancantino, cum curte Melaria et toto honore ac districtu; ecclesiam Sancti Stephani de Staurano, cum tota ejus curte; ecclesiam Sancti Romani de Tartaro, ecclesiam de Cadaldo, cum hospitali; ecclesiam Sancti Thomae, cum hospitali subtus Buranam; ecclesiam Sancti Matthaei, cum hospitali de Rupta Petri Scorti; hospitale omnium Sanctorum, hospitale Fratris Duranci, hospitale de Caudalonga, ecclesiam Sancti Lazari cum hospitale de campo Mercati, curtem Francolini, cum toto honore et districtu, curtem Vadrignanai et Bragantini, cum toto honore et districtu; vallem Theodoram, campum Ducis, dossum Pontuariae, cum tota Vallada sibi pertinente; ecclesiam Sancti Martini de Boscho, hospitale de Ruptulo, cum omnibus capellis et tenutis, et earum pertinentiis. Antiquas igitur et rationabiles consuetudines, quas antecessores tui in canonica majori, et in ecclesiis tui episcopatus hactenus habuerunt, tibi et successoribus tuis auctoritate apostolica confirmamus, statuentes ut nulli liceat aliquem in ecclesia majori canonicum, vel in aliquam praelationem, non requisito consilio et scientia tua seu successorum tuorum, recipere. Nec cuiquam fas sit in caeteris ecclesiis capellanum absque tuo consensu constituere vel amovere. Correctionem quoque canonicorum Ecclesiae tuae, et aliorum clericorum tui episcopatus et monachorum libere habeas, et eorumdem ordinationem, sicut praedecessores tui habuisse noscuntur, tibi et successoribus tuis duximus concedendam. Illud etiam, ad exemplar supradictorum praedecessorum nostrorum, omnimodis sancientes, ut Ferrariensis Ecclesia cum tota parochia sua in jure et dominio ac privilegio sanctae Romanae Ecclesiae beati Petri, cujus est patrimonium, perpetuo conservetur, et sit semper sub nostra nostrorumque successorum electione, ordinatione atque consecratione, ut quicunque illic electus, ordinatus et consecratus fuerit, ille honoris hujus ac potestatis integritate fungatur. Decernimus ergo ut nulli omnino hominum liceat, etc. Ego Albinus presbyter cardinalis titulo Sanctae Ego Clemens catholicae Ecclesiae episcopus subscripsi. Ego Laborans presbyter cardinalis Sanctae Mariae trans Tiberim et Calixti subscripsi. Ego Pandulphus basilicae Duodecim Apostolorum presbyter cardinalis subscripsi. Crucis in Jerusalem subscripsi. Ego Bobo presbyter cardinalis titulo Sanctae Anastasiae subscripsi. Ego Petrus titulo Sancti Laurentii in Damaso presbyter cardinalis subscripsi. Ego Jacobus diaconus cardinalis Sanctae Mariae in Cosmidin subscripsi. Ego Gratianus Sanctorum Cosmae et Damiani diaconus cardinalis subscripsi. Ego Bernardus Sancti Adriani diaconus cardinalis subscripsi. Ego Octavianus Sanctorum Sergii et Bacchi diaconus cardinalis subscripsi. Ego Gofredus Sanctae Mariae in Via Lata diaconus cardinalis subscripsi. Ego Joannes Felix diaconus cardinalis Sancti Eustachii juxta templum Agrippae subscripsi. Ego Gregorius Sanctae Mariae in Agro diaconus cardinalis subscripsi. Ego Bernardus Sanctae Mariae Novae diaconus cardinalis subscripsi. Datum Laterani per manum Moysi, sanctae Romanae Ecclesiae subdiaconi vicem agentis cancellarii, XII Kalendas Maii, indictione VII, Incarnationis Dominicae anno 1189, pontificatus vero domni Clementis papae tertii anno secundo.